Të papunët shpresojnë tek ndihma e qeverisë për gjetjen e punës
Shumë amerikanë ndoqën fjalimin e Presidentit Obama para të dyja dhomave të Kongresit amerikan.
Adrian Dustin Munoz e ndoqi me vëmendje të veçantë fjalimin e Presidentit Obama.25-vjeçari kërkon punë në industrinë e filmit. Në kushtet kur niveli i papunësisë është mbi 9 për qind, të rinjtë ndeshen me një konkurrencë të ashpër. Në Universitetin e Kalifornisë, në Los Anxhelos, studentja e vitit të fundit Kristinë Chan e ndjek me kujdes tregun e punës. Kristine studjon për kriminalistikë dhe psikologji dhe ka bërë praktikë në disa agjenci sociale, si pjesë e strategjisë që ajo është duke ndjekur në kërkim të një vendi pune. Studenti tjetër i vitit të fundit, Tien Cheng, studjon për informatikë dhe kontabilitet dhe thotë se kërkimi për punë është nuk është i lehtë... Wall Street-i po përjeton krizë dhe ekonomia amerikane është në rënie. Por megjithatë vende pune ka, thotë Kristofer Lenz, i cili punon në Qendrën e Zhvillimit të Karrierës në Universitetin e Kalifornisë. Organizata jo-qeveritare Operation Hope, ka një internet-kafe, ku të papunët kërkojnë punë në internet. Ish-punonjësi i një radioje, 50 vjeçari Rod Amos, kërkon punë çdo ditë në mënyrë sistematike. Tani ai po kërkon punë edhe në fusha të tjera përveç radios... Njerëzit që kërkojnë punë shpresojnë se Washingtoni mund t’i ndihmojë. Kështu mendon edhe Rod Amos, por ai nuk i mban shpresat vetëm atje. Adrian Dustin Munoz, i cili kërkoi punë për një kohë të gjatë, thotë se tani ndjehet i lehtësuar, pas një telefonate që mori këtë javë. Atij i ofruan një vend pune si editor filmi. Të tjerë, jo dhe aq me fat, bëjnë përpjekje maksimale për të gjetur punë në një treg pune të vështirë.